สรุปภาวะตลาดต่างประเทศ ประจำวันที่ 3 เม.ย. 2566
สรุปภาวะตลาดต่างประเทศ ประจำวันที่ 3 เม.ย. 2566
สรุปภาวะตลาดต่างประเทศ ประจำวันที่ 3 เม.ย. 2566
4 เม.ย. 2566

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดในวันจันทร์ (3 เม.ย.) โดยได้ปัจจัยหนุนจากแรงซื้อหุ้นกลุ่มพลังงาน หลังจากกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ประกาศลดกำลังการผลิตน้ำมันอย่างเหนือความคาดหมาย ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันศุกร์นี้
ดัชนีเฉลี่ยอุตสาหกรรมดาวโจนส์ปิดที่ 33,601.15 จุด พุ่งขึ้น 327.00 จุด หรือ +0.98%, ดัชนี S&amp;P500 ปิดที่ 4,124.51 จุด เพิ่มขึ้น 15.20 จุด หรือ +0.37% และดัชนี Nasdaq ปิดที่ 12,189.45 จุด ลดลง 32.45 จุด หรือ -0.27%
ตลาดหุ้นยุโรปปิดลบในวันจันทร์ (3 เม.ย.) ท่ามกลางการซื้อขายที่ซบเซา ขณะที่การพุ่งขึ้นของราคาน้ำมันทำให้เกิดความวิตกเกี่ยวกับภาวะเงินเฟ้อ โดยราคาน้ำมันพุ่งขึ้นหลังโอเปกพลัสประกาศที่จะปรับลดการผลิตน้ำมันลงอีก
ทั้งนี้ ดัชนี STOXX 600 ปิดที่ 457.72 จุด ลดลง 0.12 จุด หรือ -0.03%
ดัชนี CAC-40 ตลาดหุ้นฝรั่งเศสปิดที่ 7,345.96 จุด เพิ่มขึ้น 23.57 จุด หรือ +0.32%, ดัชนี DAX ตลาดหุ้นเยอรมนีปิดที่ 15,580.92 จุด ลดลง 47.92 จุด หรือ -0.31% และดัชนี FTSE 100 ตลาดหุ้นลอนดอนปิดที่ 7,673.00 จุด เพิ่มขึ้น 41.26 จุด หรือ +0.54%
ตลาดหุ้นลอนดอนปิดบวกในวันจันทร์ (3 เม.ย.) ที่ระดับสูงสุดในรอบ 3 สัปดาห์ โดยได้แรงหนุนจากการปรับตัวขึ้นของหุ้นกลุ่มน้ำมัน หลังราคาน้ำมันดิบพุ่งขึ้น
ทั้งนี้ ดัชนี FTSE 100 ตลาดหุ้นลอนดอนปิดที่ 7,673.00 จุด เพิ่มขึ้น 41.26 จุด หรือ +0.54%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 6% ในวันจันทร์ (3 เม.ย.) หลังกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ประกาศลดกำลังการผลิตน้ำมันอีกกว่า 1 ล้านบาร์เรล/วันจนถึงสิ้นปี 2566
ทั้งนี้ สัญญาน้ำมันดิบ WTI ส่งมอบเดือนพ.ค. เพิ่มขึ้น 4.75 ดอลลาร์ หรือ 6.3% ปิดที่ 80.42 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 5.04 ดอลลาร์ หรือ 6.3% ปิดที่ 84.93 ดอลลาร์/บาร์เรล
สัญญาทองคำตลาดนิวยอร์กปิดพุ่งขึ้นทะลุระดับ 2,000 ดอลลาร์ในวันจันทร์ (3 เม.ย.) โดยได้แรงหนุนจากการอ่อนค่าของดอลลาร์ และการร่วงลงของอัตราผลตอบแทนพันธบัตรรัฐบาลสหรัฐ ขณะที่นักลงทุนจับตาข้อมูลแรงงานของสหรัฐในสัปดาห์นี้ เพื่อบ่งชี้ทิศทางอัตราดอกเบี้ยของธนาคารกลางสหรัฐ (เฟด)
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. พุ่งขึ้น 14.20 ดอลลาร์ หรือ 0.71% ปิดที่ 2,000.40 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 13.50 เซนต์ หรือ 0.56% ปิดที่ 24.021 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 6.70 ดอลลาร์ หรือ 0.67% ปิดที่ 996.40 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 10 ดอลลาร์ หรือ 0.7% ปิดที่ 1,458 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (3 เม.ย.) หลังสหรัฐเปิดเผยตัชนีภาคการผลิตที่อ่อนแอ ซึ่งอาจเป็นปัจจัยชะลอการปรับขึ้นอัตราดอกเบี้ยของธนาคารกลางสหรัฐ (เฟด)
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.41% แตะที่ระดับ 102.0933
ตลาดหุ้นไต้หวันปิดทำการวานนี้ (3 เม.ย.) เนื่องในวันเด็ก